

Република Србија

Аутономна Покрајина Војводина

ОПШТИНСКА УПРАВА ОПШТИНЕ ОЏАЦИ

Одељење за урбанизам, стамбено-комуналне и

имовинско-правне послове

Број: **ROP-ODZ-21135-ISAW-1/2018**

Заводни број: **351-215/2018-01**

Дана: 27.07.2018. године

 ОЏАЦИ

 Одељење за урбанизам, стамбено-комуналне и имовинско-правне послове поступајући по захтеву инвеститора, Вујовић Татјане из Богојева, ул. Трг Ослобођења бр. 18, поднетом преко пуномоћника Јандрић Јована из Новог Сада, ул. Гундулићева бр. 18/22, за издавање решења о одобрењу извођења радова, на основу члана 8ђ. и 134. и 145. Закона о планирању и изградњи („Сл.гласник Р.С.“, број 72/09, 81/09, 24/2011, 121/2012, 42/2013, 50/2013, 98/2013, 132/2014 и 145/14), члана 29. Правилника о поступку спровођења обједињене процедуре електронским путем („Сл.гласник РС“ 113/2015, 96/2016 и 120/2017), члана 146. Закона о општем управном поступку („Службени гласник РС“, бр. 18/2016), члана 71. став 1. тачка 3. Статута општине Оџаци („Сл. лист општине Оџаци“, број 17/08 и 27/10), члана 11. став 2. Одлуке о организацији Општинске управе општине Оџаци („Службени лист општине Оџаци“, број 20/08, 7/11, 5/15, 9/15, 10/16 и 12/16), Решења број 03-141/2014-02, доноси:

 **З А К Љ У Ч А К**

**Одбацује се** захтев инвеститора, Вујовић Татјане из Богојева, ул. Трг ослобођења бр. 18, за издавање решења о одобрењу **извођења радова на реконструкцији, адаптацији и промени намене породичне стамбене зграде спратности П0+П+Пк у пословни објекат-пансион спратности П0+П+Пк и реконструкцији и изградњи помоћног објекта гараже спратности у Богојеву, у ул. Листа Ференца бб на катастарским парцелама 287 и 288 К.О. Богојево**, због неиспуњености формалних услова за поступање по истом.

 **О б р а з л о ж е њ е**

Инвеститор радова, Вујовић Татјана из Богојева, ул. Трг ослобођења бр. 18, преко пуномоћника, Јандрић Јована из Новог Сада, обратила се овом органу захтевом, у форми електронског документа, за издавање Решења о одобрењу извођења радова ближе описаних у диспозитиву овог решења.

Подносилац захтева је приложио следећу документацију:

* Идејни пројекат израђен под бројем Ј2Е-Р12/2018, јул 2018., од стране „Ј2АРХИТЕКТУРА“ Нови Сад, одговорно лице Јован Јандрић, главни пројектант Јован Јандрић дипл.инж.арх., лиценца ИКС бр. 300 F 464 07, који се састоји од: главне свеске-0 и пројекта архитектуре -1
* Елаборат енергетске ефикасности израђен од стране „Ј2АРХИТЕКТУРА“ Нови Сад, одговорно лице Јован Јандрић, овлашћено лице мр Радојка Јандрић, дипл.инж.арх, лиценца број 381 0696 13;
* Графичку документацију у dwg формату;
* Пуномоћ- овлашћење за подношење захтева;
* Уговор између финансијера и инвеститора и
* Доказ о уплати такси и накнаде за Централну евиденцију.

 По пријему захтева, овај орган проверио је испуњеност формалних услова за поступање по захтеву, прописаних чланом 28. и 29. Правилника о поступку спровођења обједињене процедуре електронским путем („Службени гласник РС“, бр. 113/15, 96/2016 и 120/2017) и то: 1) да ли је надлежан за поступање по захтеву 2) да ли је као подносилац захтева означен инвеститор, односно један од суинвеститора или финансијер 3) захтев поднет у прописаној форми и да ли садржи све прописане податке; 4) да ли је за извођење предметних радова потребно прибављање локацијских услова и уколико јесте да ли је инвеститор претходно прибавио локацијске услове 5) да ли је приложена сва документација прописана Законом и подзаконским актима донетим на основу Закона 6) да ли је уз захтев приложен доказ о уплати прописане таксе и накнаде.

**На основу увида у електронски поднет захтев, овај орган је утврдио следеће:**

* **За предметне радове описане у Идејном пројекту потребно је прибавити локацијске услове у складу са Уредбом о локацијским условима („Сл.гласник РС“, бр. 35/2015, 114/2015 и 117/2017).**

Како захтев садржи горе наведени недостатак, у складу са чланом 29. став 5. Правилника о поступку спровођења обједињене процедуре електронским путем („Службени гласник РС“, бр. 113/2015, 96/2016 и 120/2017), одлучено је као у диспозитиву овог закључка.

Ако подносилац захтева у року од десет дана од пријема овог закључка, а најкасније 30 дана од дана његовог објављивања на интернет страници надлежног органа, поднесе нов, усаглашен захтев и отклони све недостатке, не доставља се документација поднета уз захтев који је одбачен, нити поново плаћа административна такса и накнада.

Подносилац захтева може само једном искористити право на подношење усаглашеног захтева без обавезе достављања документације поднете уз захтев.

**Поука о правном средству**: Против овог закључка може се изјавити приговор Општинском већу, у року од три дана од дана достављања закључка, кроз Централни информациони систем за електронско поступање у оквиру обједињене процедуре.

Руководилац Одељења,

Татјана Стаменковић, дипл.инж.грађ.